Täydelliset naiset
Täydelliset naiset ("Desperate Housewives", suoraan suomennettuna ”epätoivoiset kotirouvat”) on Golden Globeilla ja Emmyillä palkittu yhdysvaltalainen televisiosarja, jonka on luonut aiemmin "Tyttökultia" käsikirjoittanut Marc Cherry. Sarja yhdistelee useita tyylejä – draamaa, komediaa, rikosdraamaa, farssia, saippuasarjaa ja satiiria – mutta palkintonsa se on voittanut komedia-kategorioissa. Ensimmäinen jakso esitettiin ABC:lla 3. lokakuuta 2004, ja sarjaa alettiin esittää myös Nelosella 10. lokakuuta 2005. "Täydelliset naiset" on ollut yksi kaikkien aikojen suosituimmista sarjoista Yhdysvalloissa, ja voittokulku on toistunut myös Britanniassa, Australiassa, Ruotsissa ja Saksassa. Yhteensä sitä näytetään ainakin 150 alueella maailmassa.
Flannery O’Connor
Mary "Flannery" O’Connor (25. maaliskuuta 1925 Savannah, Georgia – 3. elokuuta 1964 Milledgeville, Georgia) oli yhdysvaltalainen kirjailija, jonka postuumisti julkaistu novellikokoelma "Complete Stories" (1971) sai vuonna 1972 kirjallisuuspalkinnon National Book Award for Fiction. Valikoima teoksen novelleja on suomennettu kokoelmaksi nimeltä "Palava kehä" (Otava 1984).